Dlhodobé opatrenia Schengenskej dohody chápeme ako snahy o zrušenie všetkých kontrol na vnútorných hraniciach a posilnenie ochrany vonkajších hraníc. Kódex schengenských hraníc definuje vonkajšie a vnútorné hranice. Vnútorné hranice sú najmä spoločné pozemné hranice členských štátov medzi ktoré patria rieky a jazerá. Vnútornými hranicami sú aj letiská pre vnútorné linky. Taktiež tu zaraďujeme námorné, riečne a jazerné prístavy členských štátov pre pravidelné trajektové spojenia. Vnútorné hranice je povolené prejsť kdekoľvek. Na základe odôvodnenej obavy o verejný poriadok či verejnú bezpečnosť majú členské štáty oprávnenie dočasne zaviesť kontroly vnútorných hraníc. Rozdiel medzi vnútornými hranicami Schengenu a Európskej únie spočíva v tom, že medzi krajiny Schengenského priestoru patria aj krajiny mimo Európskej únie, ako Švajčiarsko, Nórsko a Island a naopak, nie všetky krajina Európskej únie sú v plnej miere členmi Schengenského priestoru.
spoločné pozemné hranice zmluvných strán Schengenskej dohody, ako aj letiská pre vnútroštátne lety a morské prístavy pre pravidelné trajektové spojenie výhradne z alebo do iných prístavov na území zmluvných strán bez prerušenia plavby v prístavoch ležiacich mimo územia zmluvných strán
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.